забавни вицове за Пари
Разхожда се стар морски вълк по кея на пристанището - едноок с превръзка на окото, еднорък с кука на ръката, еднокрак с дървен крак, в избеляла моряшка фланелка и кърпен флотски панталон и си търси публика - хем за компания, хем срещу някой дребен бакшиш или почерпка да разкаже някоя моряшка история...
Срещат го туристи и го питат кой е той, какъв е бил живота му, защо е с един крак и той запчва да разказва:
- На младини бях командос от морската пехота. Наложи се в открито море да превземем на абордаж кораб превзет от пирати. И когато прескачах от нашия кораб на превзетия, крака ми попадна между тях. Имаше вълнение, което блъсна двата съда и премаза крака ми. Не можаха да го спасят и след дълго лечение го ампутираха. Нямах пари за хубава протеза и ми направиха дървен крак.
- А ръката?
- След ампутацията, като не бях вече годен за командос, се прехвърлих боцман в търговския флот. И при едно силно вълнение паднах зад борда. Веднага екипажа започна да ме спасява, но една акула ме нападна и отнесе част от ръката ми. След лечението ми сложиха кука, за да мога да се захващам с нея и продължих да плавам.
- А окото?
- Накрая като се пенсионирах, ме взеха за портиер на пристанището. И както се разхождах по кея, гларус ме насра по главата.
- Е от това ли?
- Ами аз бях пийнал и забрайх, че съм с кука на ръката...